Eg ser denne saka som ein konsekvens av vedtak som vi gjorde i samband med budsjettet, der vi hadde ein både lang, livleg og triveleg, vil eg seia, debatt, og eg skal berre kort orientera om innhaldet i saka no i dag. Det gjeld senking av gebyr ved krav om utleggsforretning med 215 kr og fjerning av tilleggsgebyret på 2 236 kr i saker der det vert teke utlegg. Fleirtalet ønskjer å skjerma menneske med gjeldsproblem mot høge gebyr på tvangsinndriving og misleghalden gjeld. Derfor har ein foreslått å endra rettsgebyrlova.